Ego Henricus, Dei gratia Trecensis episcopus, notum facio presentibus et futuris quod Iterius de Curcellis dedit in elemosinam, monachis de Valle-Lucenti, usuarium in nemoribus suis que sunt in finibus Toriniaci, videlicet herbam et glandem, et quicquid ad pasturam pertinet universi generis animalium. Dedit etiam eis et rametam, tam ad opus animalium quam ad opus custodum eorum. Et sunt testes: Manasses, archidiaconus; magister Girardus et magister Bernardus, clerici nostri; affuerunt etiam huic rei milites nonnulli, et similiter testes extiterunt: dominus videlicet Andreas, comes Breniensis, gener Anselmi de Veneseio, per cujus manum hoc factum est; Seguinus de Fonte-Vene; Godefridus de Villa-Mauri. Hoc postmodum laudavit Philippus, pater supradicti Iterii et Eremburgis, uxor ejus, et Gollanda que et Galiena uxor Iterii. Testes inde fuerunt: Arnulfus, capellanus, de Lintione; Petrus, presbiter, nepos ejusdem; Seguinus supradictus, de Toriniaco; Mainardus de Roseriaco; Ansellus de Curcellis; Bovo Glavianus; Guilelmus de Lintione; Johannes Lupus, et alii plures. Postremo hoc ipsum totum laudaverunt supranominatus dominus Andreas de Veneseio et Guido Guastable, de quorum casamento sive feodo predicta nemora erant, attestante Glarembaldo de Villa-Mauri; Godefrido de eadem villa; Teobaldo Garus; Milone Crocheu; Ansello de Curcellis; Garino de Miliduno. Actum, anno incarnati Verbi Mº Cº LXº VIIº. Et quia predictus Iterius noster parrochianus esse probatur, et prenominata nemora in Senonico pago habentur, placuit predictis monachis ut impressione sigilli, tam domini patris nostri Hugonis, Senonensis archiepiscopi, quam nostri presens cartula confirmaretur, ad assertionem perpetue veritatis. Quod sic fieri annuimus, amen.